钦定古今图书集成/明伦汇编/闺媛典/第072卷 > 陈大娘
## 钦定古今图书集成/明伦汇编/闺媛典/第072卷 > 陈大娘

按《同安县志》：“陈大娘，诸生陈开春女也。许聘吕重熙。
熙即世，大娘素服白舄，自矢必殉。适吕家婢来，遂请
于母，欲奔讣，母犹豫未忍。氏谕吕婢约熙母来，夕与
俱往。入门拜毕，服衰麻，旦暮哭已。乃卖簪珥举奠。至
腊月朔，梳沐结束，取婚帖纳袖中，白练授二婢，婢泣，
大娘顾笑，投缳而死。”